# STEMA 1Logoere2Republika e Kosovës-Republic of Kosovo

#  Komuna–Municipality

 Hani i Elezit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **04/1423/2025**

DREJTORIA PËR BUXHET DHE FINANCA

RAPORTI I PUNËS DHE AKTIVITETEVE PËR PERIUDHËN JANAR-DHJETOR 2024

Hani i Elezit, 2025

**DREJTORIA PËR BUXHET DHE FINANCA**

Drejtoria për Buxhet dhe Financa për vitin 2024, funksionin e vet e ka ushtruar në bazë të kompetencave dhe përgjegjësive ligjore mbi qeverisjen e Komunave të Republikës së Kosovës, Statutin e komunës së Hanit të Elezit, Ligjin mbi menaxhimin e financave publike dhe përgjegjësitë, Ligjin mbi financat e pushtetit lokal, Ligjin mbi vetëqeverisjen lokale, Ligjin mbi tatimin në pronën e paluajtshme, Rregulloret dhe udhëzimet administrative nga Ministria e Financave, Punës dhe Transfereve (MFPT).

Drejtoria për Buxhet dhe Financa me qëllim të realizimit sa më efikas të të gjitha kompetencave dhe përgjegjësive, ka funksionuar kryesisht në katër (4) sektorë:

1. Sektori për buxhet
2. Sektori për financa,
3. Sektori për të hyra dhe
4. Sektori i tatimit në pronë.

Drejtoria për Buxhet dhe Financa e menaxhuar nga drejtoresha e drejtorisë dhe me një staf prej (7) zyrtarëve, gjatë vitit 2024 kishte një angazhim permanent, me një përkushtim të madh në drejtim të realizimit sa më të suksesshëm të të gjitha objektivave dhe detyrave të parashikuara në planin e punës së drejtorisë. Aktiviteti i drejtorisë ka qenë i përqëndruar në realizimin e buxhetit sipas dinamikës së planifikuar dhe menaxhimin sa më efikas të buxhetit.

Buxheti i komunës së Hanit të Elezit i ndarë sipas Ligjit me Nr. 08/L-260 mbi ndarjet buxhetore të Republikës së Kosovës për vitin 2024 është në lartësi prej **3,349,278.00 Euro.**

Ky buxhet është ndarë sipas kategorive ekonomike si në vijim:

* Paga dhe shtesa.................2,075,272.00 €,
* Mallra dhe shërbime.............524,500.00 €,
* Shpenzimet komunale ..93,500.00 €,
* Subvencione dhe transfere 113,000.00 €,
* Shpenzime kapitale ..543,006.00 €,
* Totali i buxhetit..................**3,349,278.00** €.

Punët dhe aktivitetet të cilat janë zhvilluar gjatë këtij viti, mund t’i veçojmë këto:

**SEKTORI PËR BUXHET DHE FINANCA**

* Përgatitja e raporteve mujore të të hyrave dhe shpenzimeve mujore janar-dhjetor 2024 dhe publikimi në ueb faqen e Komunës,
* Përgatitja e raporteve mujore të punës dhe aktiviteteve të Drejtorisë Buxhet dhe Financa 2024 dhe dorëzimi i tyre në Kabinetin e Kryetarit si dhe publikimi në ueb faqen e Komunës në formatin PDF dhe Word,
* Deklarimi në Thesar obligimet e pa paguara dhe ato kontraktuale janar-dhjetor 2024,
* Barazimi me Thesar periudha janar-dhjetor 2024,
* Përgatitja dhe publikimi i borxhit publik për çdo muaj në ueb faqe të Komunës,
* Mbajtja e takimit me grupin punues për hartimin e KAB-it 2025-2027,
* Hartimi i KAB-it 2025-2027 dhe dorëzimi në KPF dhe Kuvend Komunal,
* Mbajtja e 4 dëgjimeve buxhetore për KAB 2025-2027,
* Miratimi i KAB-it 2025-2027 në Kuvend Komunal,
* Publikimi i procesverbaleve dhe listës së pjesëmarrësve në ueb faqen e Komunës,
* Pranimi i Raportit të Auditimit të PVF 2023 nga Zyra Kombëtare e Auditimit,
* Pranimi i Raportit të Auditimit të vitit 2023 nga Divizioni i Auditimit të Brendshëm – MFPT,
* Dorëzimi i Kornizës Afatmesme Buxhetore 2025-2027 në Departamentin e Buxhetit – MFPT,
* Hartimi i Raportit Financiar Janar-Qershor 2024,
* Publikimi i Raportit Financiar Janar-Qershor 2024 në ueb faqen e Komunës në tre formate: Word, PDF dhe Excel,
* Është diskutuar në Kuvend Komunal Raporti i Auditimit të PVF 2023 nga Zyra Kombëtare e Auditimit,
* Është hartuar Plani i Veprimit për adresimin e rekomandimeve të ZKA për vitin 2023,
* Publikimi i KAB-it 2025-2027 në ueb faqen e Komunës,
* Publikimi i Raporti i Auditimit të PVF 2023 nga Zyra Kombëtare e Auditimit në ueb faqen e Komunës,
* Pranimi i Qarkores Buxhetore 2024/02 nga Departamenti i Buxhetit – MFPT,
* Hartimi i Draft Buxhetit të vitit 2025 dhe parashikimet buxhetore për vitet 2026-2027,
* Mbajtja e 5 dëgjimeve buxhetore për Draft Buxhetin e vitit 2025 dhe parashikimet buxhetore për vitet 2026-2027,
* Hartimi i Raportit të Dëgjimeve Buxhetore për Buxhetin e vitit 2025 dhe parashikimet buxhetore për vitet 2026-2027,
* Publikimi i Raportit të Dëgjimeve Buxhetore për Buxhetin e vitit 2025 dhe parashikimet buxhetore për vitet 2026-2027,
* Dorëzimi i Raportit të Monitorimit të Investimeve Kapitale sipas Periudhave (Q1, Q2 dhe Q3) në Departamentin e Buxhetit – MFPT,
* Miratimi i Buxhetin e vitit 2025 dhe parashikimet buxhetore për vitet 2026-2027 në Kuvend Komunal,
* Dorëzimi i Buxhetit të vitit 2025 dhe parashikimet buxhetore për vitet 2026-2027 në Departamentin e Buxhetit – MFPT,
* Diskutimi i Raportit të Auditimit të Brendshëm për vitin 2023 në Kuvend Komunal,
* Hartimi i Planit të Veprimit të adresimit të rekomandimeve të Raportit të Auditimit të Brendshëm për vitin 2023 në Kuvend Komunal,
* Rialokimi i mjeteve buxhetore në kuadër të kategorisë buxhetore Investime Kapitale,
* Llogaritja dhe realizimi i të gjitha pagesave të destinuar për pagesën e pagave dhe shtesave të Administratës Komunale, të këshilltarëve Komunal, komiteteve të ndryshme të Kuvendit, të Sektorit të Arsimit dhe Sektorit të Kujdesit Primar Shëndetësor.

**RAPORTI I EKZEKUTIMIT TË BUXHETIT PËR PERIUDHËN JANAR - DHJETOR 2024**

|  |  |  |  |  |  |
| --- | --- | --- | --- | --- | --- |
| **Kategoritë ekonomike të shpenzimeve** | **Buxheti 2024** | **Buxheti i alokuar** | **Realizimi janar-dhjetor 2024** | **% Realizim/alokim** | **% Realizim/planifikim** |
| **Paga dhe shtesa** | 2,141,141.42 | 2,141,141.42 | 2,141,141.42 | 100.00% | 100.00% |
| **Mallra dhe shërbime** | 609,154.56 | 609,154.56 | 519,794.18 | 85.33% | 85.33% |
| **Shpenzime komunale** | 93,500.00 | 93,500.00 | 81,219.67 | 86.87% | 86.87% |
| **Subvencione dhe trans.** | 372,795.06 | 372,795.06 | 370,958.48 | 99.51% | 99.51% |
| **Shpenzime kapitale** | 793,982.63 | 698,227.35 | 470,563.19 | 67.39% | 59.27% |
| **TOTAL** | **4,010,573.67** | **3,914,818.39** | **3,583,676.94** | **91.54%** | **89.36%** |

**SEKTORI PËR TË HYRAT**

Planifikimi i të hyrave vetanake për vitin 2024 është në shumë prej 274,376.00 €.

Në kuadër të këtij sektori janë kryer këto aktivitete:

* Përpunimi, harmonizimi dhe barazimi i evidencave të detajizuara te të gjitha llojet e të hyrave sipas programeve buxhetore, fondeve dhe kodeve ekonomike në Sistemin Informativ të Menaxhimit Financiar të Kosovës (SIMFK),
* Pranimi i të hyrave indirekte nga Gjobat e Policisë, Agjensioni Pyjor i Kosovës dhe gjobat nga Gjykatat për TM1, TM2 dhe TM3 dhe TM4, në shumë prej 70,967.56 €,
* Alokimi i të hyrave të inkasuara në Nën – Programe dhe kategori buxhetore varësisht prej planifikimeve buxhetore,
* Bartja e bilancit të pashpenzuar nga viti 2023 në vitin 2024 në shumë prej 133,029.70 €.
* Inkasimi i të hyrave direkte vetanake për periudhën janar – dhjetor 2024 është në shumë prej 246,053.10 €,
* Të hyrat direkte dhe indirekte për vitin 2024 janë në shumë prej 317,020.66 €.

**SEKTORI I TATIMIT NË PRONË**

Gjatë këtij viti, ky sektor ka pasur këto aktivitete:

,

* Shërbime të rregullta ndaj qytetarëve.
* Shpërndarja e faturave të tatimit në pronë për vitin 2024 nga Posta e Kosovës,
* Plotësimi i formularit të inspektimit të tatimit në pronë për vitin 2023,
* Pranimi i Raportit të vlerësimit të pronave bujqësore dhe pyjore nga DTP – MFPT,
* Propozim vendimi për ndryshimin e normave tatimore për vitin 2025 në Kuvend Komunal,
* Shqyrtimi i ankesave të tatimit në pronë nga Komisioni i shqyrtimit të ankesave të tatimit në pronë të parashtruara nga tatimpaguesit.

Drejtore për Buxhet dhe Financa

Lindita Ballazhi

\_\_\_\_\_\_\_\_\_\_\_\_\_\_\_\_\_\_